বগুড়া সংবাদ ডট কম (এম এ মতিন, কাহালু (বগুড়া) প্রতিনিধিঃ মঙ্গলবার বগুড়ার কাহালু পৌরসভার হলরুমে জাগরনী উন্নয়ন প্রতিবন্ধী সংস্থার আয়োজনে ও জাতীয় তৃর্ণমূল প্রতিবন্ধী সংস্থা (এনজিডিও) এবং এডিডি ইন্টারন্যাশনাল বাংলাদেশ এর সহযোগিতায় প্রতিবন্ধী ব্যক্তিদের সামাজিক উন্নয়নে প্রতিনিধিত্ব ও অংশগ্রহণ বৃদ্ধিকরণ প্রকল্প ডিপিও কনসালটেশন এন্ড ক্যাপাসিটি এ্যাসেসম্যান্ট অনুষ্ঠিত হয়। অনুষ্ঠানে সভাপতিত্ব করেন কাহালু জাগরনী উন্নয়ন প্রতিবন্ধী সংস্থার সভাপতি হারুন অর রশিদ। উক্ত অনুষ্ঠানে প্রধান অতিথি হিসেবে বক্তব্য রাখেন উপজেলা আওয়ামীলীগের সভাপতি ও কাহালু পৌর মেয়র আলহাজ্ব মোঃ হেলাল উদ্দিন কবিরাজ। বিশেষ অতিথি হিসেবে বক্তব্য রাখেন কাহালু উপজেলা সমাজসেবা অফিসার মোঃ জাহিদ হাসান, এনজিডিও প্রকল্পের প্রজেষ্ট কো-অডিনেটর লিপি রহমান, বগুড়া জেলা বন্ধন প্রতিবন্ধী সংস্থার সভাপতি শাহিদুল ইসলাম খান, সাধারণ সম্পাদক সজিব আহম্মেদ, এনজিডিও প্রকল্পের প্রোগ্রাম অফিসার রেজওয়ানা প্রধান, বগুড়া জেলা বন্ধন প্রতিবন্ধী সংস্থার সাবেক সভাপতি আমিনুল ইসলাম প্রমূখ। উক্ত প্রতিবন্ধী ব্যক্তিদের সামাজিক উন্নয়নে প্রতিনিধিত্ব ও অংশগ্রহণ বৃদ্ধিকরণ প্রকল্প ডিপিও কনসালটেশন এন্ড ক্যাপাসিটি এ্যাসেসম্যান্টে প্রতিবন্ধী সংস্থার ৩৮ জন নারী/পুরুষ অংশগ্রহণ করে।